Държавен вестник, бр. 22, 2003 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  22
3. броя на издадените разрешения за достъп
на служителите и нивата на класификация, за
които те са издадени, при спазване на принципа
“необходимост да се знае”;
4. начина на съхраняване на информацията.
Чл. 32. Процесът по анализ на риска включва:
1. определяне на обекта по чл. 6, ал. 1, под-
ложен на риск;
2. установяване степента на застрашеност и
уязвимост на обекта от нерегламентиран дос-
тъп до класифицирана информация;
3. анализ на съществуващите мерки за физи-
ческа защита;
4. изграждане и усъвършенстване на систе-
мата от мерки за физическа защита;
5. определяне стойността на мерките по т. 4;
6. избор на вариант за осъществяване на
физическа защита;
7. описание на остатъчната заплаха и нейно-
то допустимо проявление;
8. периодични проверки, преразглеждане и
преоценка.
Г л а в а  о с м а
ИЗГОТВЯНЕ НА ПЛАН ЗА ФИЗИЧЕСКА
СИГУРНОСТ
Чл. 33. (1) В изпълнение на чл. 22, ал. 1, т. 3
ЗЗКИ служителят по сигурността на информа-
цията след анализ на риска разработва план за
физическа сигурност.
(2) Планът по ал. 1 отчита особеностите на
обекта и включва:
1. целта на физическата защита;
2. конкретно посочване на всички параметри
на обектите, които изискват физическа защита;
3. определяне на зоните за сигурност;
4. посочване на конкретните мерки за физи-
ческа сигурност;
5. органите, отговорни за планирането и
прилагането на мерките по т. 4;
6. периодични проверки;
7. контрол по изпълнението на плана.
(3) Планът по ал. 1 се съставя при спазване
на принципа “защита в дълбочина”.
(4) Принципът “защита в дълбочина” пред-
ставлява разполагане на силите и средствата за
защита в зоните за сигурност и включва:
1. определяне на охраняваната територия
и предотвратяване на нерегламентиран дос-
тъп до нея;
2. регистриране на нерегламентиран достъп
или опит за такъв достъп и сигнализиране на
силите за реагиране на съответната организа-
ционна единица;
3. забавяне и ограничаване на нарушителя
до задържането му от компетентните органи;
времето за реакция на силите за реагиране след-
ва да бъде по-малко от времето, необходимо на
нарушителя за преодоляване на мерките за
физическа сигурност.
Г л а в а  д е в е т а
ФИЗИЧЕСКА ЗАЩИТА СРЕЩУ ПОДСЛУШ-
ВАНЕ И НАБЛЮДЕНИЕ
Чл. 34. (1) Зони клас I или клас II, в които
се създава, обработва, съхранява или предос-
тавя класифицирана информация с ниво на кла-
сификация “Поверително” или по-високо, се
защитават срещу пасивни и активни опити за
подслушване и наблюдение чрез мерки за фи-
зическа защита и контрол на физическия дос-
тъп в съответствие с оценката, получена при
прилагането на способа “анализ на риска”.
(2) Анализът на риска се извършва от слу-
жителя по сигурността на информацията съв-
местно с технически специалисти в областта
на защитата срещу подслушване с технически
средства.
(3) Пасивният опит за подслушване включ-
ва нерегламентиран достъп до класифицирана
информация чрез незащитени комуникации,
директно подслушване без специални средства
или прихващане на електромагнитните излъч-
вания от комуникационните и информацион-
ните системи.
(4) Активният опит за подслушване включ-
ва нерегламентиран достъп до класифицирана
информация чрез жични микрофони, радиомик-
рофони или други вградени устройства.
Чл. 35. Защитата срещу пасивен опит включ-
ва мерки, насочени към:
1. намаляване и изолиране на електромаг-
нитните излъчвания;
2. криптиране на информацията;
3. звукоизолиране на помещенията в зони
клас I или клас II, в които се създава, обработ-
ва, съхранява или предоставя класифицирана
информация.
Чл. 36. (1) Защитата срещу активно подслуш-
ване включва техническа или физическа про-
верка за сигурност на конструкцията, мебели-
ровката и инсталациите, офис оборудването,
включително машини (механични и електри-
чески), средства за комуникация и др.
(2) Проверката по ал. 1 е първоначална и
периодична (най-малко веднъж на 6 месеца) и
се извършва от сертифициран и оторизиран,
обучен в областта на физическата сигурност
персонал, и от технически специалисти в об-
ластта на защитата срещу подслушване с тех-
нически средства.
Чл. 37. (1) Физическата защита срещу наб-
людение през светлата и тъмната част на дено-
нощието включва изграждането на физически
прегради, възпрепятстващи прякото наблюде-
ние със или без технически средства.
(2) Физическите прегради могат да бъдат за-
тъмнени стъкла, щори, пердета, паравани и др.